Зъбни импланти и Орална хирургия\nУслуга от раздел ОРАЛНА ХИРУРГИЯ\nЗъбни импланти -\nВедра Дентал София\nЗъбни импланти от Холистична Клиника "Ведра Дентал ", гр. София. Разполагаме със съвременно оборудвана предоперационна и операционна, в които се осъществяват различни видове хирургични интервенции и дентални манипулации, пародонтална хирургия и поставяне на зъбни импланти.\nЗъбни импланти - Какво представляват? Видове.\nИмплантологията е сравнително нов раздел на съвременната хирургия, който изцяло променя облика на един стоматологичен план на лечение.\nЩифтовете (наричани още имплантати или имплантанти), се завинтват на мястото на обеззъбената в различна степен кост и имитират естествени корени, като се използват за основа на различни протезни конструкции:\nОт друга страна, така нареченото имплантно изграждане може да се извършва чрез:\nВътрешнокостни импланти (ендосално)\nВажна особеност при зъбните импланти се изразява в това, че те не образуват пародонт (фините лигаменти между зъб и кост, които държат зъба) около себе си. Един зъбен корен е винаги по-предпочитан от изкуствения, но практиката показва, че въпреки това най-новите имплантати се справят отлично, а причината е в тяхната макро и микро повърхност.\nДентална интервенция при зъбни импланти\nЗъбните импланти се завинтват чрез резба или притежават отвори по повърхността си към костта и така остеоинтеграцията е по-надеждна. Те могат да бъдат изработени от титан или керамика, които се обработват, за да придобият микромеханични ретенции (многократно увеличаващи кореновата им повърхност).\nОбикновено поставянето на надстройки и коронки, мостове или протези върху зъбни имплантати става след около шест месеца, като в този период се носят естетични временни конструкции.\nКогато се прецени, че съществува достатъчно и здрава опорна кост и пациентът е без парафункции (например стискане, скърцане със зъби) и вредни навици, е възможно директното натоварване на имплантат и завършването на случая непосредствено.\nПроцеса при заместване на липсващ зъб може да протече по два начина: едномоментно или двуетапно:\nВ първия случай върху импланта се поставя надстройка, наричана още пънче за последващата коронка.\nПри двуетапната манипулация се поставя метална тапичка-пазител върху импланта и той се зашива, завършекът на този тип манипулация става чрез добавяне на надстройка или още наричана абатмънт.\nПредимства от поставянето на зъбни импланти\nЕдна от основните ползи при липсващ единичен зъб е че не се налага изпиляване на мост и засягането на съседните зъби, а директно се поставя импланта между тях, след което се поставя и коронката.\nПри извадени всички кътници може да се постави имплант в задния участък на оралната кухина. След което върху него и последните зъби се изработва мост, заместващ протезата, която би се ползвала без помощта на имплантолог.\nПри наличието на тотална (цяла) зъбна протеза, която не се задържа добре, се поставят няколко имплантанта и те се превръща в облекчение за пациента.\nНай-драстичната промяна е преминаването от пълно обеззъбяване към два тотални моста (наричани още мостове-подкови) върху имплантати на двете челюсти.\nПротивопоказност - Какво трябва да знаем преди поставяне на зъбни импланти?\nТози тип интервенция трябва да бъде съобразена с редица фактори свързани със здравословното състояние на пациента. За да бъдат избегнати евентуални усложнения и нежелани последствия след поставяне на зъбни импланти се изследва състоянието на пациента и неговите навици относно:\nНиска орална хигиена\nВредни навици, като скърцане със зъби, стискане и други\nПри наличие на захарен диабит (ендокринни заболявания)\nПроблеми със сърдечно съдовата система\nОстеопороза - заболяване на костната система\nПроблеми с бъбреците и техни заболявания\nДруги заболявания - Туберкулоза, СПИН, Антиномикоза, Сифилис и др.\nКонвенционалната хирургия включва екстракция (безболезнено вадене) на зъб или зъби и корени, включително мъдреци (ретинирани - т.е. изцяло задържани в костта, и полуретинирани), инцизия на абсцеси (гной и подувания), циркумцизия (изрязване лигавицата над зъба) при затруднен пробив на мъдреци. Тя също е от решаващо значение за корекция на меките (венци, лигавица) и твърди (кост) тъкани преди протетично или ортодонтско лечение.\nЗапазване на целостта на зъба чрез консервативна хирургия\nПри консервативната хирургия целта е протекция/ опазване на зъба или част от него. Тя включва:\nИзрязване на кисти или грануломи безболезнено заедно с върха на корена на зъба през венеца, а дефекта е възможно да се запълни с костен или костнозаместителен материал.\nПремахване на единия от двата корена на долен кътник или един или два от трите корена на горен кътник.\nРазделяне на двата корена на долен молар (кътник), в резултат на което се оформят два премолара (предкътника).\nЗапазете час за безплатен преглед!\nРазберете повече за състоянието на зъбите си и вариантите за подобрение.


Фитнес модел разби мита за бързото възстановяване след раждане: Това е невъзможно! | Laf.bg\n»Фитнес модел разби мита за бързото възстановяване след раждане: Това е невъзможно!\nФитнес модел разби мита за бързото възстановяване след раждане: Това е невъзможно!\nЕмили Скай е един от най-успешните фитнес модели в цял свят. Само с три снимки тя успя да разруши всички митове и заблуди около идеята за бързото възстановяване след раждането.\nТова е напълно нереалистично – в това е убедена Емили. Тя говори за всички очаквания жените да изглеждат перфектно месец или два, след като са родили. Макар да не е спирала да тренира нито за миг, преди всичко е човек.\nСкай винаги се стреми да показва истината на последователите си. Тя споделя снимки на стриите си, храната на бебето, целулита си, гънките и тлъстинките и ни напомня колко невероятни са нашите тела. Месец след раждането и куп усилия да свали каченото, Емили прави колаж – преди бременността, в деветия месец и сега. С нея тя показва, че колкото и да се стараете, няма как да очаквате няколко месеца, след като вашето дете се появи на бял свят, тялото отново да стане същото.\nМакар че не е толкова слаба, колкото на първата снимка, Скай е категорична, че днес обича тялото си повече отпреди. Вместо да се отчайва от удвоените си размери, тя се фокусира върху това колко удивителни промени е претърпяло тялото ѝ само за година.\nТя избира да се съсредоточи върху грижите за дъщеря си Миа, защото днес не тялото, а дъщеря ѝ е най-важното нещо на света. Въпреки това скоро планира да се върне към активните тренировки, но никога за сметка на майчините грижи. Приоритетите ѝ вече са различни /виж галерията/.\nИ макар да е фитнес маниачка, Скай доказва, че няма как да върнете бързо перфектната си визия, ако ще да тренирате денонощно. Всичко изисква време, системни усилия и воля.


Вкусотията на баба: Така се прави чудна зелева мусака! (вдъхновяваща рецепта) - ТОПактуално - актуални новини\nНачало Рецепти Вкусотията на баба: Така се прави чудна зелева мусака! (вдъхновяваща рецепта)\nТази зелева мусака с кайма и ориз става наслада за небцето\nПредлагаме ви една рецепта на баба за зелева мусака с кайма и ориз. Пръстите ще си оближете, да знаете, защото това чудо става невероятно вкусно. А се прави така лесно.\nЧудна става тази зелева мусака\nТрябват ни една малка зелка, сол на вкус, лимонов сок, 500 грама кайма, една глава лук, сто грама ориз, три домата, две червени чушки, магданоз, две лъжици с брашно, 300 грама прясно мляко, три яйца, чесън на прах и черен пипер на вкус.\nПърво трябва да нарязва на ситно и после се намачква със солта и лимоновия сок, а после се задушава в тенджера под налягане с малко мазнина. Отделно си задушаваме и нарязания на ситно лук заедно с вода и олио. Добавяме ориза и пак задушаваме, докато набъбне леко.\nКаймата си я овкусяваме с чесън на прах, черен пипер и сол на вкус. Смиламе доматите, чушките и магданоза. Подправената кайма я запържваме в малко нагорещено олио като се сипва вътре и една лъжица вода.\nКогато леко започне да кафенее, се добавя към ориза заедно с една част от доматения сок, а другата част се слага към зелето. Всичко се разбърква хубаво и се готви още около три минутки на котлона.\nВзимаме след това една намазнена тава и в нея поставяме зелето. Заливаме го отгоре с каймата и ориза, като пак разбъркваме добре, за да стане хомогенна сместа. Поръсваме с още малко сол и олио, и поставяме във фурната, където трябва да се запече на температура от 200 градуса.\nЩом мусаката вече е готова, я заливаме с яйцата, които сме разбили с брашното и млякото. Оставяме във фурната за още десетина минутки до зачервяване. Става разкошна вкусотия тази различна мусака и знаем, че ще ви допадне много.\nПредишна статияОпитвали ли сте пиле по селски: Вкусно, крехко и ароматно! (лесна рецепта)\nСледваща статияОтец Никанор и доц. Нушев разкриват силата на Бог и на Светия дух (ВИДЕО)\nТози страхотен плодов мус се прави само за 30 минути (скоростна...


Лидерство, послание и реч бяха темите на втория обучителен ден за Випуск 2022 - School of Politics\nSchool of Politics > Новини > Новини > Лидерство, послание и реч бяха темите на втория обучителен ден за Випуск 2022\n„Лидерството е изкуството да постигнеш повече, отколкото науката за мениджмънта казва, че е възможно.“ С тази мисъл на ген. Колин Пауел започна лекцията си за лидерство и стратегическо мислене преподавателят в АУБ Владимир Борачев, а с нея се сложи началото и на втория учебен ден за първокурсниците от Випуск 2022 на Националната програма. Владимир Борачев посочи характеристики на успешния лидер и обърна внимание на важността на непрекъснатото лидерско развитие. В лекцията си той говори още и за същността, и етапите на процеса на вземане на решения. След като се запознаха с този цикъл, курсистите са изправиха пред следващото предизвикателство за деня – формулиране на послание. Да направят аргументирано, работещо и въздействащо послание им помогна експертът по комуникации Михаил Стефанов. С примери от своя опит както в бизнес комуникациите, така и в тези за неправителствения сектор Михаил Стефанов направи достъпна иначе трудната задача да се създават работещи послания. Доказателство за това бяха посланията, които обучаемите формулираха, работейки разделени по групи и под ръководството на модераторите.\nРазвитието на комуникационните умения продължи и по-късно през деня, когато преподавателят по реторика в Софийския университет проф. Иванка Мавродиева запозна обучаемите с основни реторични термини, видове политически речи и тяхната структура, аргументи и аргументация на речите. Наученото от лекционната част курсистите трябваше да приложат на практика като в малки групи всеки един участник в Националната програма написа политическа реч от 3 минути от позицията на предварително определена му роля и за конкретна аудитория. Най-добрите четири речи от четирите групи бяха прочетени пред всички, а обратна връзка за работата даде лично проф. Мавродиева.\nВторият учебен ден в хотел „Лион“ в Боровец завърши с работа в малки групи по задачата на първи модул „Моят нов приятел“.


Божана Апостолова: Будителите дърпат времето напред\nНачало > Божана Апостолова: Будителите дърпат времето напред\n20:02, 31 окт 15 / Общество 25 237 Автор: Topnovini\n"Будители са тези хора, които дърпат времето напред", това каза в навечерието на Деня на народните будители поетесата и издател Божана Апостолова - Пейкова пред София Topnovini.bg. Тя отбеляза, че някогашните пробудници на народа сега се явяват в различен вариант и сред тях са съвременните писатели. Такъв според нея е драматургът, поет и писател Стефан Цанев, който се знае и от възрастното поколение, и от младите.\n"От приоритетите на всеки народ е създаването на цяла нова плеяда писатели, поети, публицисти и духовни общества", каза тя. Според нея правителството няма отношение към това, а Министерството на културата има много малко пари.\nАпостолова сподели с усмивка, че тъй като е на 70 г., има спомен от преживяването на този празник преди повече от 20 години и от сега. Тя сподели, че едно време е било като на 24 май (Деня на българската просвета и култура, бел. авт.). Тогава всички деца са брали и носили цветя, виели са венци, а празникът е бил красив и запомнящ се. Този ден е бил слят с Деня на будителите, защото "Ден на будителите в социализма не съществуваше".\nВеселбите и манифестациите липсват от улиците в навечерието на 1 ноември, отбеляза тя и допълни, че този ден само се споменава вече. "Толкова ли не можем да направим един хубав празник, един истински карнавал или танци, или каквото и да е на площада, за да озарим с енергията си и с вярата живота на бъдещите поколения", попита Апостолова.\nПоетесата отбеляза, че и в социализма, и днес възрастните хора продължават "със същата енергия и желание, макар и с много трудности", да звънят със звънеца и да се опитват да създават духовни общества, да будят младите и да им казват, че книгата е тяхната истина.\nАпостолова се възмути, че в новините, които е гледала по телевизията, не се говори за образование и култура, и това колко пари ще бъдат отделени от бюджета за тях. Тя смята, че "точно това е нещото, от което всяко правителство трябва да започва".\n"Магистралите нямат такова значение, ако по тях ще вървят стадо овце, препасано от страха на собственото си ежедневие", каза тя.\nОтносно американския празник Хелоуин, който се празнува в нощта преди будителите, Апостолова каза, че той е започнал да измества българския празник. И навсякъде се виждат маскирани деца, но не и такива, които се интересуват от просвета и култура. Тя призова всички българи да се събудят и заедно да поведем сериозна борба срещу американизацията.


Някаква знаменитост хвана ли коронавируса? 03-2020\nНякаква знаменитост хвана ли коронавируса?\nи Донован Мичъл\nРуди Гоберт №27 от Джаз Джаз потъва над Уил Бартън III №5 от Денвърските самородки през първото тримесечие в центъра на Пепси на 30 януари 2020 г. в Денвър, Колорадо. ЗАБЕЛЕЖКА ЗА ПОТРЕБИТЕЛЯ: Потребителят изрично потвърждава и се съгласява, че като изтегля и използва тази снимка, Потребителят се съгласява с условията и условията на Лицензионното споразумение за Getty Images.\nГобърт беше първият професионален баскетболист, който изпита положително и се обърна към социалните медии, за да се извини публично, че е небрежен. Тестовият резултат на Гобърт принуди НБА да спре сезона. Съотборникът на Гобърт Донован Мичъл също потвърди, че е тествал положително за коронавируса.\nИспанският главен треньор на Арсенал Микел Артета жестикулира на тъч линията по време на футболния мач на английската Висша лига между Арсенал и Уест Хем на стадион "Емирейтс" в Лондон на 7 март 2020 г. (Снимка на Ian KINGTON / AFP) / ОГРАНИЧЕНО ДО ИЗПЪЛНИТЕЛНА УПОТРЕБА. Не се използва с неоторизирани аудио, видео, данни, списъци с фиксиране, лога на клуба / лигата или услуги на живо. Онлайн играта се използва ограничено до 120 изображения. Допълнителни 40 изображения могат да бъдат използвани в допълнително време. Няма видеоимулация Социалните медии използват мача, ограничена до 120 изображения. Допълнителни 40 изображения могат да бъдат използвани в допълнително време. Няма смисъл в публикации за залагания, игри или в публикации за един клуб / лига / играч.\nКлубовете от Висшата лига заявиха, че някои играчи или персонал са в самоизолация. Мениджърът на Арсенал Микел Артета тества положително за вируса и направи крилото на Челси Калъм Хъдсън-Одой.\nСофи Грегоар Трюдо, съпруга на канадския премиер Джъстин Трюдо, присъства на церемония по полагане на клетва в зала Ридо на 20 ноември 2019 г. в Отава, Канада. - Трюдо разкри в сряда кабинет, изглеждащ навътре. Премиерът разшири кабинета си до малко по-големи 36 членове, след като либералите загубиха 20 места на 21 октомври, с което намалиха някога могъщ джунгер на правителство на малцинството.\nСъпругата на канадския премиер Джъстин Трюдо изпита положително за коронавирус. Карантира се у дома, след като съпругата му прояви грипоподобни симптоми. От офиса на Трюдо заявиха в четвъртък вечерта, че Софи Григоар Трюдо се чувства добре и ще остане в изолация.\nАктьорът и актрисата, и двете на 63 г., бяха в Австралия, когато тестовете им се върнаха положителни с вируса,\nказаха в сряда\nдаде актуализация в четвъртък\nза тяхното здраве и\nтехните синове Чет, на 29 и Колин, на 42 години, също успокояваха феновете\nче двете изглежда не са имали тежки симптоми. Вярно за това, Хенкс разясни страшната ситуация, като цитира своя скандален герой „Лига на собствените си“.\n„Имаме Covid-19 и сме в изолация, така че да не го разпространяваме пред никой друг“,\nнаписа той в Instagram\n, „Има такива, за които това може да доведе до много сериозно заболяване. Приемаме го еднодневно. Има неща, които всички можем да постигнем, като следваме съветите на експерти и се грижим за себе си и един за друг, нали? Не забравяйте, че въпреки всички настоящи събития, в бейзбола няма плач. Hanx ".\nНяма достатъчно тестове за хората, които да се тестват и болестта може да бъде неоткриваема в продължение на много дни или дори седмица. Може да не чувствате нещо различно или да показвате някакви признаци, но въпреки това пренасяте болестта и я предавате на други хора. Виждам доста знаменитости да работят за бизнеса си както обикновено и да си взаимодействат с хора извън домовете си. Просто му дайте още една седмица и ще видите колко невнимателни хора се разболяват или разберат, че са го предали несъзнателно на членовете на семейството си.\nЗа щастие никой не беше хванал вируса сега, защото ние сме взели предпазните мерки да носим маската и да спрем ръкостискането една на друга, докато същевременно почистваме ръцете отново и отново, докато мием ръката и тялото. В същото време този вирус ги накара да отменят съответните си планове, които знаменитостта е планирала според проучването на новините\nДиепика Падуконе отмени пътуването си с двойки\nВарун Дхаван трябваше да избере друга дестинация и да насрочи времето, както и за сватбата си с приятелката си\nСобхита Дхулипала отмени своя график в Керала, когато правителството обяви огнището, известно като държавно бедствие.\nОстаналите други звезди взеха предпазливо да носят маска, включваща Съни Леоне, Картик Арян, Парнетие Чопра и Ранбир Капур.\n, бивш национален футболист на Дания, наскоро беше диагностициран с Ковид-19, който се прибира от пътуване до Амстердам. Не знам дали той брои.\nТомас Каленберг и коронавирус: Nu efterlyses феновете\nактуализация: Актьорска двойка\nса тествали положително за коронавирус, докато сте в Австралия.\nТом Ханкс, Рита Уилсън казват, че имат коронавирус - ABC\nИзползват ли се същите комплекти за тестове за ХИВ и коронавирус? Кога и какво лъже Тръмп за коронавируса? Защо много хора в Хонконг носят маски за лице, въпреки че коронавирусът не се е разпространил значително в Хонконг? Ако коронавирусът засяга само болните и възрастните хора, няма ли повечето хора в САЩ да го приемат насериозно? На 26 февруари Тръмп каза пред репортери, че има само 15 души, заразени с коронавирус, а общият брой „в рамките на няколко дни ще бъде до нула“. Към 9 март в САЩ имаше 1000+ документирани инфекции. Защо Тръмп беше толкова погрешен?


Терористи от групировката ”Ислямска държава” взривиха всички мостове през река Тигър в центъра на град Мосул в Ирак. Това съобщи днес иракското военно командване, цитирано от ТАСС.По-рано днес телевизия "Скай нюз - Арабия" съобщи, че специални сили от армията на Ирак заедно с полицейски отряди са поели контрола над един от петте моста, свързващи двата бряга на Тигър, който тече през Мосул. Правителствените сили изтласкаха джихадистите от ИД и стигнаха на 8 януари до левия бряг на реката, напомня агенцията. Мосул - административният център на провинция Ниневия, над две години бе контролиран от ИД. Сухопътната фаза от операцията за освобождаване на града започна през октомври с участието на правителствени сили, иракски опълченци и кюрдски милиции - пешмерги. Подкрепят ги иракските военновъздушни сили и авиацията на коалицията начело със САЩ. Антитерористи от иракските специални сили влязоха в Мосул от изток на 31 октомври и оттогава успяха да поемат контрол на над 70 на сто от градската територия на левия бряг на Тигър, отбелязва БТА.


Caltanissetta 41 Apartment - НАЙ-НИСКИ ЦЕНИ от agoda.com\nVia Caltanissetta 41, Център на Сиракуза, Сиракуза, Италия, 96100 - Покажи на картата\n"The host is probably the best host we had in a life time. Th..."\nСгушен в сърцето на Център на Сиракуза, Caltanissetta 41 Apartment е идеалното място, от което можете да започнете Вашето приключение в Сиракуза. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Caltanissetta 41 Apartment отличното обслужване и достъпните съоръжения допринасят за Вашия незабравим престой. Хотелът предлага достъп до широк спектър от услуги като семейна стая, зала за пушачи.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Caltanissetta 41 Apartment е добър избор за всички посетители на Сиракуза, защото предлага спокойствие и безпроблемен престой.\nВсички типове туристи (44) Двойка (8) Семейство с малки деца (14) Семейство с големи деца (5) Група (17)


юни 26, 2018 юни 25, 2018 ~ yoannamladenova\nНе съм сред най-върлите почитатели на Гърция и не знам дали някога ще бъда, но Атина е нещо различно от това, което бях виждала до момента (Тасос, Кавала и още няколко места в района). Столицата е нещо повече от плажове, таверни, гръцка салата и узо. История на всяка крачка, умело преплетена с митология и може би малко (но доходоносна) фантазия.\nТова, което безспорно ме спечели, е отношението – няма го леко пренебрежителното усещане „е, те са туристи, можем да ги прекараме“, което за съжаление срещаме на доста места (не само в България). Напротив – от квартална пекарна, през закътано ресторантче, та до бар в подножието на Акропола – всеки и навсякъде се отнася така, сякаш ние сме не просто поредните клиенти, а приятели, дошли на гости (даваха ни неща извън менюто, предлагаха да ни направят нещо различно за закуска, ако не можем да изберем от вече готовите неща; дори в един ресторант, който като цяло не харесахме, сервитьорката беше толкова мила и внимателна, че накрая си тръгнахме (почти) доволни).\nМоже би очаквате да разкажа как и защо съм се влюбила в този град, но уви – не стана точно така. Нямаше нещо, което конкретно да ме подразни, но вероятно в сърцето ми има място само за една древна империя и това определено е Римската.\nВсе пак Атина не ме разочарова – слънце (повече от достатъчно дори), палми, хубава храна (не навсякъде за мое учудване, но в края ще оставя линкове към някои от местата, които ни харесаха) и цветове, толкова много цветове. Измежду най-обикновени жилищни кооперации – всеизвестните розови храсти, с които Гърция се прослави в Instagram. Фасадите на много блокове са платно за улично изкуство (наред с многото графити, които не ми направиха чак толкова положително впечатление, имаше и наистина прекрасни рисунки). А всичко това по залез се превръща в рай за сетивата (може би защото вече не е толкова горещо и можеш да мислиш и за нещо друго освен за това колко ти е топло).\nАко трябва да препоръчам едно-единствено нещо, което да видите в Атина (не – няма да е Акропола, така или иначе ще го посетите), това ще е да се качите на най-високия хълм в града – Lycabettus Hill по залез. Каквито и суперлативи да изпиша за това преживяване, няма да са достатъчни. Цветовете се менят за секунди и определено камерата е неспособна да улови очарованието на момента. Съзнанието обаче може – и сега като затворя очи пред мен е Атина, галена от последните за деня слънчеви лъчи – гледка, която не се забравя.\nЕто и някои от местата, които много харесахме:\nРесторант Ouzeri Lesvos\nПубликувано в На път\tАтинаГърцияна пътпътуване\nСледваща ›Любими (и не съвсем) места за брънч в София


Добре, че са приятелите :): 2009\nПубликувано от alice в 20:14 ч. 10 коментара:\nЛирично отклонение в петъчния следобед\nСпециални благодарности на Мория -http://moriq.blogspot.com/2009/10/voila.html !\nСнимките на нейния карамелен кекс бяха толкова симпатични, че и на мен ми се прииска да опитам. Глазурата се получи, но самият кекс дойде малко тънък, може би защото го сложих в прекалено голяма форма за това количество продукти. Но решение има: следващия път удвояваме дозата :)\nП.П. Това не е саботаж срещу гладуващите в името на по-малката форма, моля!\nПубликувано от alice в 17:04 ч. 3 коментара:\nМай съм пропуснала доста "да" :)\n15. Пушили ли сте пура? не\n16. Седяли ли сте на покрив? не\n25. Късали ли сте с някого? не\n68. Играли ли сте в куклен театър? да\n69. Можете ли да скачате на един крак до петия етаж? не\n70. Почитател ли сте на чувството за хумор на Морт? да\nПубликувано от alice в 20:13 ч. 3 коментара:\nАх, тези пътища :)\nИ тя се сепна, като видя изведнъж Червения котак, седнал на клона на едно дърво, което се намираше на няколко крачки от нея. Котака се усмихна, като видя Алиса.\n«Изглежда добродушен» — помисли си тя. Все пак той имаше много дълги нокти и остри зъби. Алиса разбра, че трябва да се отнася с уважение към него.\n«Значи доволен е, поне засега» — помисли Алиса и продължи:\n— Тогаз е все едно кой път ще хванеш — рече Котака.\nКачено от Виктор, 17 march 2002\nПоследна редакция: 02-Oct-2002\nТекстът е обработен за: http://www.sfbg.us/\nПубликувано от alice в 20:39 ч. 2 коментара:\nЗа себе си и за всички мои приятели, на които им се стоварват тежки изпитания напоследък.\nЕдно е да даваш кураж отстрани, но когато нещастието впие зъби в душата ти, е съвсем различно. Тогава трябват много човешки сили.\nНа моето семейство са се случвали чудеса, за които цял живот ще съм благодарна.\nНадявам се, да ни очакват още. Всички нас.\nПубликувано от alice в 20:29 ч. 2 коментара:\nМежду другото, когато бях малка, не обичах някой друг да харесва това, което харесвам аз. Но с времето склоних.\nТа ако се замисля, всъщност ако успея да се замисля след тези два изключително работни дни, мога да кажа, че:\nНе мога да устоя на чувството за хумор. Това е нещо, което много харесвам и уважавам у притежателите му. Моля, да злоупотребявате с тази ми слабост.\nКато говорим за това - често злоупотребявам с черен шоколад, сладолед, торта и мързел.\nОбичам планината, но това е дълга история.\nХаресвам кратките неща - разкази, стихове, поговорки, изказвания. Сред тях има особено ценни.\nОсвен децата, харесвам и възрастните хора. Харесва ми да слушам бабите, да разказват истории от техния живот. Много са сладкодумни и някак спокойни. Приемат всеки сезон, сякаш ще им бъде последен и му се наслаждават, както и на шума отвън. Не ги дразнят виковете на дечурлигата, а напротив - радват им се и си казват: "Играят дечицата. И те ще пораснат." И премълчават, че сигурно няма да го доживеят.\nА на децата обичам да задавам сложни въпроси, и ми е забавно, как винаги намират отговор.\nХаресвам да ми се обаждат по телефона. Аз го правя рядко, но очаквам другите да не постъпват като мен.\nХаресвам да ми говорят истината, дори да е по-тежка от мен.\nХаресвам Стинг. Той обаче ...\nВсичко това написах в отговор на Морт, и ако знаех как, щях да сложа препратка към неговия блог :).\nПубликувано от alice в 23:18 ч. 6 коментара:\nТръгвам по пешеходната зона и бързам да изпреваря студа. Въпреки него лампите светят романтично от двете страни на улицата и ярките им глобуси почти се сливат някъде далече пред мен. Не ги виждам, но знам, че те продължават и след тъмното петно на хоризонта.\nВървя и правя снимки. Мислено.\nПрозорец със сияещи щори и големи цветя...\nСтаринна сграда, цялата в тишина...\nЛъскави самотни витрини, отрупани с вещи...\nНеразцъфнали дървета в очакване...\nТогава чувам музиката. Обръщам поглед и виждам къщичка. С покривче, с две прозорчета отстрани и четири витрини с пуканки. Цялата е осветена, пуканките също, дори карамелът по тях блещука. Не мога да доловя аромата им, но си го представям. Продавач с бяла шапка подрежда нещо вътре и се готви да затваря. На мен ми напомня за детството, а той сигурно е изморен и иска да се прибере вкъщи. А аз искам да се прибера в детството...\nПубликувано от alice в 23:00 ч. 6 коментара:\nПонякога си мисля, че библейската история за Вавилонската кула изобщо не се отнася за различните езици на народите, а за всеки отделен човек. Дори да говорим на един и същ език, пак не се разбираме.\nОт петък имам мазол на ръката, защото чистих натрупалия по тротоара сняг. И това беше най-хубавото, което ми се случи през деня.\nЕдин възрастен мъж ми държа вратата, докато излизах от магазина.\nЗапочнала съм да мисля по-бавно, но мисленето не е от нещата, които носят срам на майстора, ако са бързи.\nИска ми се да съм в планината сега.\nКокичетата растат смело и пеят птички. Да можеха и хората да се справят така добре.\nСлед два дни в излизам в отпуск, макар и за кратко :)\nПубликувано от alice в 11:39 ч. 5 коментара:\nКой е всъщност по-добре...\nИ от снощи нещо ми е скапано. И гледам днес хамстера. В голям аквариум със стърготини. Сам. Цял живот прекарва в търсене на храна и в дъвчене. Изглежда усмихнат. Дори издава някакви звуци, които приличат на сподавен смях. Може би съм по-добре от него все пак.\nЩе си потърся чувството за хумор в ежедневните стърготини :)\nПубликувано от alice в 20:18 ч. 5 коментара:\nДнес много се изненадах, когато видях че 23 пъти са преглеждали профила ми, а аз дори нищо не съм оставила за разглеждане :)\nИ така реших да не излагам моя добър приятел Морт и да напиша нещо, и то специално за него:\nМного е хубаво да можеш да си говориш с някого без думи. Много е хубаво да знаеш, че можеш да разчиташ на него, дори за доста невъзможни неща. Много е хубаво да не можеш да го надприказваш, защото те е разсмял първи. Дори да е много упорит, дори да е леко заядлив, дори да те е страх, че не можеш да го впечатлиш. Ето на такъв приятел бих желала да спестя всички понеделници или поне да излиза непокътнат от тях :)\nПубликувано от alice в 19:36 ч. 1 коментар:


Ваксината на Pfizer напълно одобрена – какво означава това? | manager.bg\n 07:41, 25.08.2021г\nВаксината, с която започна масовото имунизиране срещу COVID-19 в света – тази на Pfizer/BioNTech, получи ново и още по-безусловно потвърждение на двата най-важни показателя – безопасност и ефикасност, след като американският регулаторен орган, Американската агенция по храните и лекарствата FDA, излезе с решение за пълното ѝ одобрение.\nСпоред изявлението на агенцията тя ще е достъпна под марката Comirnaty за превенция на коронавирусна инфекция при лица на и над 16 години, като в същото време остава спешното разрешение за ползване при деца на възраст между 12 и 15 години, както и за прилагане на бустерна доза в допълнение към задължителните две.\nКъм момента броят на напълно ваксинираните в САЩ надвишава 91 млн. души според Центъра за контрол и превенция на заболяванията (CDC). Новият ход на властите има потенциала да мотивира още хора да се отправят към центровете за имунизация.\nКакъв обаче беше статутът на ваксината на Pfizer от 11 декември досега и какво влагат експертите в термините „спешно разрешение“ и „пълно одобрение“? Даваме отговори в следващите редове.\nКакво означава пълно одобрение на ваксина?\nСпоред Лиса Марагакис и Гейбър Келън от института „Джонс Хопкинс“ към пълно одобрение FDA преминава тогава, когато има достатъчно налични данни, демонстриращи, че ваксините са безопасни и ефективни за повечето хора, получили дози от тях. През последните месеци агенцията е натрупала достатъчно информация, вземайки предвид факта, че препаратът на Pfizer и BioNTech се прилага в 115 държави според интерактивна статистика на вестник „Ню Йорк Таймс“.\n13-годишната Амя получава ваксина срещу COVID-19 в Луизиана. /Getty Images\nЕдин от първите източници на информация за имунизацията с ваксината бе кампанията по масовото ѝ прилагане в Израел, където над 60% от населението вече е напълно имунизирано. Страната може да се окаже ключова и за данните по отношение на третата бустерна доза от ваксината, след като през юли предложи на лицата над 60-годишна възраст възможността да си поставят от нея.\nВ продължение на повече от век ваксините, одобрявани от FDA, предотвратяват потенциално сериозни заболявания като морбили, грип и магарешка кашлица. Имунизациите са помогнали за намаляване и предотвратяване на смъртоносни огнища шарка и полиомиелит.\nСистемата за одобрение на една ваксина използва научни данни и строги стандарти. Процесът включва:\nКлинични тестове. FDA изисква строго изпитване на ваксините чрез поредица от изпитвания, за да се увери, че те работят добре и са безопасни, преди да ги разреши или одобри за масово ползване. Лабораториите, които провеждат изследванията, са независими от компаниите за ваксини и правителството.\nРискове и ползи. FDA оценява рисковете и ползите от анализирания препарат. Преди да се стигне до одобрение, клиничните тестове и други данни, използвани от агенцията, трябва да демонстрират, че ползите от ваксината са по-големи от рисковете за онези, които ще бъдат ваксинирани.\nПродължителен мониторинг. Разглеждането на една ваксина не приключва с разрешението за нейното ползване. FDA продължава да събира данни, но те вече са съсредоточени върху хората, получили ваксината. Ако бъдат открити проблеми, агенцията може да постави на пауза администрирането на ваксината, за да бъдат проведени още проучвания и да се гарантира, че предимствата продължават да са повече, отколкото проблемите.\nНасоки за производство. Това, което задължително прави FDA, е да заложи стриктни условия на производителите на ваксините, както и да изиска тестване на дозите от ваксината по партиди, за да бъдат гарантирани качеството и ефективността им, както и това, че тези два фактора остават последователни и надеждни във времето.\nКакви данни са използвани за издаването на решение за пълното одобрение на препарата на Pfizer-BioNTech?\nОт FDA съобщават, че са стигнали до решението чрез преглед на обновени данни от клиничните изпитания, което подкрепя спешното разрешение за употреба на ваксината и включва по-голяма продължителност на проследяване при по-голям брой хора.\nАнализирана е информация за приблизително 20 хил. ваксини и 20 хил. плацебо получатели на възраст на и над 16 и повече години, които не са имали белези за инфектиране с COVID-19 в рамките на една седмица след получаване на втората доза. Безопасността на Comirnaty е оценена и на базата на неколкомесечно проследяване. Повече от половината от участниците в клиничното изпитване са следени в рамките на 4 месеца след втората доза. Близо 12 хил. души са следени в продължение на поне 6 месеца.\nНай-често съобщаваните странични ефекти от участниците в тестването са болка, зачервяване и подуване на мястото на инжектиране, умора, главоболие, мускулни или ставни болки, втрисане и треска. Ваксината е доказано ефективна в предотвратяване на COVID-19 и потенциално сериозно последици, включително хоспитализация и смърт.\nДва вида употреба: Спешно разрешение срещу пълно одобрение\nКакво означават тези два процеса за една ваксина? Не всеки препарат получава позволение за спешна употреба преди пълното одобрение. Три ваксини срещу COVID-19 стигнаха до такова заради незабавната нужда от защита на хората от коронавирусната пандемия.\nВаксините на AstraZeneca (в жълто), на Moderna (в червено) и на Pfizer (в зелено). /Getty Images\nОт „Джонс Хопкинс“ посочват, че когато през 2020 г. става ясно, че COVID-19 е опасна и бързо разпространяваща се болест, FDA започва работа с производители на ваксини, независими лаборатории, академични изследователски центрове и неправителствени учреждения, за да събере по-бързо големи количества информация за ваксините. Оттам става ясно, че препаратите са ефикасни и че рисковете за сериозни странични ефекти са ниски. На базата на тези открития е дадено и спешното разрешение на AstraZeneca, Moderna и Pfizer.\nПълно одобрение се дава, когато с течение на времето FDA натрупа още повече научни доказателства в подкрепа на използването на ваксините, показващи, че ползите са повече от рисковете.\nНакратко – до спешно разрешение се стига в кризисни ситуации и на базата на оскъдно количество данни. Пълното одобрение има по-голяма тежест, тъй като при него става дума за проследяване на ефекта на ваксината във времето, и то върху много по-широк кръг от хора, върху които е приложена. С този процес се отчита и по-високото доверие във възможностите на препарата.


Постройте и управлявайте затвор с максимална сигурност.\tПотребителки рецензии:\n- 90% от 230 потребителски рецензии в последните 30 дни са положителни.\tОбщо:\n- 94% от 21,220 потребителски рецензии за тази игра са положителни.\tДата на излизане: 6 октомври 2015\nСимулатори\tСтроителство\tСтратегии\tУправленчески\tСандбокс\tСамостоятелни игри\tНезависими\tДвуизмерни\tУправление на ресурси\tИкономически\tСтроене на база\tИзглед отгоре на долу\tПозволяващи модификации\tГрадско строителство\tСтойностно преиграване\tНеангажиращи\tКомедийни\tЗабавни\tЕкшъни\tСтратегии в реално време\t+\nСамостоятелна играSteam постиженияSteam карти за размянаSteam работилницаВключва редактор на нива\nбългарски\tEnglish\tFrançais\tItaliano\tDeutsch\tčeština\tSuomi\t한국어\tNorsk\tPolski\tPortuguês-Brasil\tРусский\t简体中文\tEspañol\tDansk\tNederlands\tΕλληνικά\tMagyar\t日本語\tPortuguês\tRomână\tSvenska\tไทย\t繁體中文\tTürkçe\tУкраїнська\tВижте всички 26 поддържани езици\nВключва 18 Steam постижения\tПреглед навсички 18\tЗаглавие: Prison Architect\nIntroversion Software\tДата на излизане: 6 октомври 2015\nBAFTA 2016 Winner: Best Persistent Game\tЗакупуване на Prison Architect Standard\nЗакупуване на Prison Architect Aficionado\n$34.99\tДобавяне в кошница\nЗакупуване на Prison Architect Introversioner\nЗакупуване на Prison Architect Name in Game\nЗакупуване на Prison Architect Name in Game Upgrade DLC\nВключва 5 артикула:\nDarwinia, Uplink, DEFCON, Multiwinia, Prison Architect Standard\tИнформация за пакета\n„Prison Architect е игра, която има изключително добре изградена атмосфера. Тя привлича геймърите с разработеното до най-малките подробности управление, с това, че те могат да наблюдават как нещата се объркват и след това да решават възникналите проблеми, като тайно се надяват, че следващия път отново ще могат да се сблъскат с поредната катастрофа.” - Eurogamer.\n„Играта Prison Architect лесно може да се превърне в ефективен инструмент за наблюдение на престоя в затвор от различни гледни точки и дори за определяне на алтернативи за съществуващата неефективна система.” Kotaku\n„Затворническият симулатор на фирма Introversion е интересна комбинация от капитализъм, архитектура, управление и морал. Играта поставя пред вас множество интересни цели, които често си противоречат: безопасност на затворниците, ефективно използване на пространството, благополучие на затворниците, извличане на печалби, както и осигуряване на ефективна безопасност в затвора. Построяването на място за постигане на тези цели е едно невероятно изживяване. “ PC Gamer\n„От Prison Architect ме побиват тръпки. Ако се играе небрежно, тя може да ви изглежда като прекрасен фарс с изключително много смешни моменти, но ако тази игра се играе търпеливо и внимателно, тя се превръща в игра на ужасите, в едно смразяващо кръвта пътуване към сърцето на мрака, във вечно горящ огън, който се опитвам да загася, но не успявам.” - RPS\nПостройте и управлявайте затвор с максимална сигурност. Докато сутрешното слънце осветява красивата селска местност, часовникът започва да отброява времето. Вие трябва да продължите работата си и да построите обща килия за голям брой опасни затворници, които ще пристигнат в бъдещия ви затвор с жълтия си автобус. След като работниците сложат последната тухла, вие нямате време да ги оставите да си починат, тъй като те трябва да построят първия затворнически сектор, за да може да се осигури свободно място за пристигането на следващите затворници. След построяването на килии за всички затворници, в които те ще могат да си починат, започва истинското забавление. Ще ви трябва столова, болнично отделение и стая за надзиратели. Между другото, не забравяйте да прекарате водопровод в тоалетната, защото иначе нещата ще станат доста неприятни. Освен това трябва да построите зона за физически упражнения, изолатори и стая за екзекуции. Как ви се струва?Вдъхновена от такива игри, като Dungeon Keeper, Dwarf Fortress и Theme Hospital, играта Prison Architect е най-добрата игра на затворническа тематика, която има над 1 милион фенове по целия свят.\tСистемни изисквания\nSteam покупки (21,220) Други (4,810) Език\nВсички езици (26,030)\nЕзиците Ви (9) Персонализиране